|  |  |  |
| --- | --- | --- |
|  | |  | | --- | | Σέρρες 29/05/2025 |   Αρ.πρωτ.18858 |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Για την ένταξη ηλικιωμένων στο**

**«Κέντρο Ημερήσιας Φροντίδας Ηλικιωμένων (ΚΗΦΗ) Δήμου Σερρών»**

Ο Δήμος Σερρών στα πλαίσια υλοποίησης της πράξης με τίτλο  **«****Κέντρο Φροντίδας Ηλικιωμένων (ΚΗΦΗ) Δήμου Σερρών»** που έχει ενταχθεί στο Πρόγραμμα «Κεντρική Μακεδονία 2021-2027» προσκαλεί τους ενδιαφερόμενους να καταθέσουν αίτηση και δικαιολογητικά συμμετοχής για την ένταξή τους στην εν λόγω δομή.

Το πρόγραμμα αποσκοπεί στην παραμονή των ατόμων 3ης και 4ης ηλικίας στο οικείο φυσικό και κοινωνικό περιβάλλον, στη διατήρηση της συνοχής της οικογένειας, στην εναρμόνιση της οικογενειακής και εργασιακής ζωής των μελών της οικογένειας με ηλικιωμένο μέλος, στην αποφυγή της ιδρυματικής περίθαλψης και του κοινωνικού αποκλεισμού, στην εξασφάλιση αξιοπρεπούς διαβίωσης και στη βελτίωση της ποιότητας ζωής των ηλικιωμένων αλλά και των άλλων μελών της οικογένειας.

Οι υπηρεσίες που παρέχονται δωρεάν είναι:

* Σίτιση
* Νοσηλευτική φροντίδα
* Φροντίδα για την ικανοποίηση πρακτικών αναγκών διαβίωσης
* Ατομική Υγιεινή
* Προγράμματα δημιουργικής απασχόλησης-νοητικής ενδυνάμωσης
* Προγράμματα ανάπτυξης λειτουργικών και κοινωνικών δεξιοτήτων
* Κλίνες ανάπαυσης

Η δομή λειτουργεί σε καθημερινή βάση, Δευτέρα έως και Παρασκευή από τις 7:30 π.μ έως και τις 15: 30 μ.μ .

Ο μέγιστος αριθμός των ωφελούμενων για τοΚέντρο Φροντίδας Ηλικιωμένων (ΚΗΦΗ**)** Δήμου Σερρών είναι τα 25 άτομα τα οποίαθα επιλεχθούν με **μοριοδότηση** σύμφωνα με τα οριζόμενα στην υπ’ αριθμ. 6955/2024 Πρόσκληση της Περιφέρειας Κεντρικής Μακεδονίας για την υποβολή προτάσεων στη δράση «4.11.16 - Κέντρα Ημερήσιας Φροντίδας Ηλικιωμένων (ΚΗΦΗ)» και με την υπ’ αριθμ. 2510/28.06.2024 Απόφαση ένταξης της πράξης «Κέντρο Ημερήσιας Φροντίδας Ηλικιωμένων (ΚΗΦΗ) Δήμου Σερρών» στο Πρόγραμμα «Κεντρική Μακεδονία 2021-2027».

Για την εγγραφή των ηλικιωμένων υποβάλλεται αίτηση του ατόμου του οικείου περιβάλλοντος που έχει αναλάβει τη φροντίδα του ηλικιωμένου (έμμεσα ωφελούμενος). Η αίτηση συνοδεύεται από κάποια απαραίτητα δικαιολογητικά και από κάποια για τη συγκέντρωση μορίων, που καλύπτουν τα κριτήρια μοριοδότησης.

**Απαραίτητα Δικαιολογητικά εγγραφής έμμεσα ωφελούμενου:**

1.Αίτηση συμμετοχής του ατόμου του συγγενικού περιβάλλοντος που έχει αναλάβει τη φροντίδα του ηλικιωμένου (διατίθεται από το Δήμο)

2.Αντίγραφο αστυνομικής ταυτότητας ή διαβατηρίου. Εάν οι έμμεσα ωφελούμενοι είναι αλλοδαποί από τρίτες χώρες απαιτείται και άδεια διαμονής σε ισχύ. Εάν οι έμμεσα ωφελούμενοι είναι Έλληνες Ομογενείς απαιτείται αντίγραφο ταυτότητας Ομογενούς

3. Εκτύπωση τελευταίου εκκαθαριστικού σημειώματος ή αντίγραφο αυτού.

4. Πιστοποιητικό οικογενειακής κατάστασης (αυτεπάγγελτη αναζήτηση)

5. Υπεύθυνη δήλωση του Ν. 1599/1986 του έμμεσα ωφελούμενου, ότι είναι επιφορτισμένος με τη φροντίδα του συγκεκριμένου άμεσα ωφελούμενου.

6.Υπεύθυνη δήλωση ότι το άτομο δεν λαμβάνει υπηρεσίες από άλλη δομή.

7. Εάν οι έμμεσα ωφελούμενοι ανήκουν στην ομάδα των ΑμεΑ ή σε οικογένειες με μέλη ΑμεΑ – πέραν του άμεσα ωφελούμενου - απαιτείται βεβαίωση που έχει εκδοθεί από οποιαδήποτε αρμόδια αρχή εφόσον αυτή ισχύει εφόρου ζωής ή δεν έχει λήξει η χρονική ισχύς της.

8.Εάν οι έμμεσα ωφελούμενοι είναι εργαζόμενοι, απαιτείται βεβαίωση εργοδότη από την οποία να προκύπτει το είδος απασχόλησης (πλήρης ή μερική απασχόληση, αορίστου ή ορισμένου χρόνου). Σε περίπτωση αυτοαπασχόλησης, απαιτείται αντίγραφο της Δήλωσης Έναρξης Επιτηδεύματος στη Δ.Ο.Υ και υπεύθυνη δήλωση περί μη διακοπής της άσκησης του επιτηδεύματος. Σε περίπτωση αυτοαπασχόλησης στον πρωτογενή τομέα, απαιτείται βεβαίωση ασφαλίσεως από τον ασφαλιστικό φορέα ή βεβαίωση ότι έχουν καταβληθεί οι ασφαλιστικές εισφορές.

9.Εάν οι έμμεσα ωφελούμενοι είναι άνεργοι, απαιτείται βεβαίωση χρόνου ανεργίας ΔΥΠΑ.

**Συνυποβάλλονται από τους έμμεσα ωφελούμενους τα ακόλουθα δικαιολογητικά που αφορούν τους άμεσα ωφελούμενους (ηλικιωμένοι):**

α) Αντίγραφο αστυνομικής ταυτότητας ή διαβατηρίου. Εάν οι άμεσα ωφελούμενοι είναι αλλοδαποί από τρίτες χώρες απαιτείται και άδεια διαμονής σε ισχύ. Εάν οι άμεσα ωφελούμενοι είναι Έλληνες Ομογενείς απαιτείται αντίγραφο ταυτότητας Ομογενούς.

β) Εκτύπωση τελευταίου εκκαθαριστικού σημειώματος.

γ) Πιστοποιητικό οικογενειακής κατάστασης(αυτεπάγγελτη αναζήτηση)

δ) Γνωμάτευση ιατρού του δημοσίου, ΝΠΔΔ ή ασφαλιστικού φορέα σχετικά με την κατάσταση υγείας του άμεσα ωφελούμενου από την οποία να προκύπτει αν είναι πλήρως, μερικώς ή μη αυτοεξυπηρετούμενος (κινητικά – νοητικά – ψυχικά).

ε) Υπεύθυνη δήλωση ότι δεν λαμβάνει υπηρεσίες από άλλη δομή και ότι αποδέχεται να χρησιμοποιούνται τα στοιχεία τα οποία υποβάλλονται μόνο για το σκοπό τον οποίο ζητήθηκαν, σύμφωνα με τις διατάξεις του Γενικού Κανονισμού 679/2016 ΕΕ για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και του Ν. 4624/2019 με τον οποίο θεσπίζονται μέτρα εφαρμογής του ως άνω Γενικού Κανονισμού

στ) Υπεύθυνη δήλωση ότι δεν πάσχει από μεταδοτικό νόσημα

Αναλυτικά, τα κριτήρια και η μοριοδότησή τους έχει ως εξής:

**Α. Κριτήρια επιλογής των έμμεσα ωφελούμενων ατόμων:**

|  |  |  |
| --- | --- | --- |
| ΚΡΙΤΗΡΙΑ | ΑΝΑΛΥΣΗ ΜΟΡΙΩΝ | |
| ΕΜΜΕΣΑ ΩΦΕΛΟΥΜΕΝΟΙ (60%) | | |
| 1. Οικογενειακό Εισόδημα | Κάτω από το όριο της φτώχειας | 15 |
| Πάνω από το όριο της φτώχειας | 10 |
| 1. Οικογενειακή Κατάσταση | ΑΜΕΑ ή άτομα που ανήκουν σε οικογένειες με μέλη ΑΜΕΑ (για τα κέντρα Διημέρευσης/ Λοιπά κέντρα, δεν υπολογίζεται ως ΑΜΕΑ ο άμεσα ωφελούμενος για τον οποίο γίνεται η αίτηση) | 10 |
| Τρίτεκνοι/ πολύτεκνοιΚΔΑΠ,, | 5 |
| Μέλη μονογονεϊκών οικογενειών | 5 |
| 1. Εργασιακή κατάσταση | Άνεργος | 15 |
| Εργαζόμενος/η | 5 |
| Εργαζόμενος/η με σύμβαση μερικής απασχόλησης | 8 |
| Εργαζόμενος/η με σύμβαση ορισμένου χρόνου | 7 |

|  |  |
| --- | --- |
| **Β. Κριτήρια επιλογής των εξαρτώμενων μελών (άμεσα ωφελούμενων):**ΚΡΙΤΗΡΙΑ | ΑΝΑΛΥΣΗ ΜΟΡΙΩΝ |

|  |  |  |
| --- | --- | --- |
| ΑΜΕΣΑ ΩΦΕΛΟΥΜΕΝΟΙ-ΕΞΑΡΤΩΜΕΝΑ ΜΕΛΗ ΓΙΑ ΚΗΦΗ (40%) | | |
| 1.Εισόδημα | Κάτω από το όριο της φτώχειας | 15 |
| Πάνω από το όριο της φτώχειας | 10 |
| 2. Οικογενειακή κατάσταση | Χήρος/α, Διαζευμένος/η, Άγαμος/η | 5 |
| 3. Κατάσταση Υγείας | Πλήρως αυτοεξυπηρετούμενος/η (κινητικά-ψυχικά-νοητικά) | 4 |
| Μερικώς αυτοεξυπηρετούμενος/η (κινητικά- νοητικά-ψυχικά) | 6 |
| Μη αυτοεξυπηρετούμενος/η (κινητικά- νοητικά- ψυχικά) | 10 |

Το όριο της φτώχειας προσδιορίζεται σύμφωνα με το κατώφλι φτώχειας της ΕΛΣΤΑΤ. Αυτό για το έτος 2024 ορίζεται σε **6.510,00 ευρώ** για μονοπρόσωπα νοικοκυριά και σε **13.671,00 ευρώ για νοικοκυριά με δύο ενήλικες και δύο εξαρτώμενα παιδιά** ηλικίας κάτω των 14 ετών. Το συνολικό ισοδύναμο διαθέσιμο εισόδημα της οικογένειας προκύπτει μετά τη διαίρεση του συνολικού διαθέσιμου εισοδήματος με το ισοδύναμο μέγεθος της οικογένειας. Το ισοδύναμο μέγεθος του νοικοκυριού υπολογίζεται με βάση την τροποποιημένη κλίμακα του ΟΟΣΑ, σύμφωνα με την οποία ορίζεται συντελεστής στάθμισης 1για τον πρώτο ενήλικα, 0,5 για το δεύτερο ενήλικα και μέλη 14 ετών και άνω και 0,3 για παιδιά 13 ετών και κάτω. Για τον υπολογισμό του διαθέσιμου εισοδήματος του νοικοκυριού, στην παρούσα πρόσκληση, λαμβάνεται υπόψη το συνολικό εισόδημα μετά την αφαίρεση του φόρου και της εισφοράς και δεν περιλαμβάνεται οποιοδήποτε επίδομα.

Για οποιαδήποτε άλλη κατηγορία κριτηρίων, οι ωφελούμενοι δεν θα λαμβάνουν μόρια, χωρίς αυτό να σημαίνει απώλεια του δικαιώματος συμμετοχής και κατάταξης μετά από την αντίστοιχη μοριοδότηση των εναπομεινάντων κριτηρίων.

Οι ωφελούμενοι βαθμολογούνται και κατατάσσονται σε πίνακα, κατά φθίνουσα σειρά, με βάση το σύνολο της βαθμολογίας τους και στη συνέχεια επιλέγονται με βάση τη δυναμικότητα της Δομής (ΚΗΦΗ) και τις διαθέσιμες θέσεις.

Οι ωφελούμενοι είναι δυνατόν να ασκήσουν ένσταση κατά του πίνακα κατάταξης εντός τριών (3) εργάσιμων ημερών από την γνωστοποίησή του, ενώπιον του αρμόδιου οργάνου του Δικαιούχου.

Οι ενδιαφερόμενοι μπορούν να καταθέσουν τις αιτήσεις τους με τα παραπάνω δικαιολογητικά από τις 2/6/2025μέχρι και τις 16/6 /2025 στο γραφείο 121 της Διεύθυνση Κοινωνικής Προστασίας & Υγείας (πρώην Νομαρχία).

Ο ΑΝΤΙΔΗΜΑΡΧΟΣ

ΑΘΛΗΤΙΣΜΟΥ,ΤΡΙΤΗΣ ΗΛΙΚΙΑΣ,ΑΜΕΑ,ΚΔΑΠ.ΚΔΑΠ ΜΕΑ,Κ.Ε.Π

**ΝΙΚΟΛΑΟΣ ΦΡΥΔΑΣ**